钦定古今图书集成/明伦汇编/宫闱典/第023卷 > 《丞相率百僚贺皇太后受册笺》前人
## 钦定古今图书集成/明伦汇编/宫闱典/第023卷 > 《丞相率百僚贺皇太后受册笺》前人

献岁发春，太史奏元龟之吉。迎禧展采，东朝庆大典
之成。佳气一新，懽声四溢。〈中贺〉“恭惟寿圣皇太后殿
下，聪明睿智，寿富康宁。践履囏难，佐高庙廓清之烈；
遵行恭俭，启寿皇诒燕之图。肆因初元，祗奉显册。玺
篆虫鱼之古，乐陈钟磬之和。内而百官有司，方屏息
而观盛事；外则万方黎献，咸拜手而颂《闳休》。载稽前
闻，可谓尽美。臣等偶叨在列，获际昇平。有子而又有
孙。共仰本支之盛，视今犹之视”昔，前知竹帛之传。